Eino Kauppinen

Eino Ilmari Kauppi (sukunimi vuosina 1920–1988 Kauppinen; 26. helmikuuta 1910 Helsinki – 1. kesäkuuta 2001 Espoo) oli suomalainen professori ja kirjallisuudentutkija. Kauppisen vanhemmat olivat rautatieläinen Matti Kauppinen ja Ida Vilhelmiina Aaronintytär Koskela. Hän pääsi ylioppilaaksi 1930 Helsingin suomalaisesta yksityislyseosta ja suoritti Helsingin yliopistossa filosofian kandidaatin tutkinnon 1940, sai maisterin arvon 1943 sekä valmistui lisensiaatiksi ja tohtoriksi 1952. Kauppinen oli Kustannusliike Suomen kauppa ja teollisuus Oy:n (Sininen Kirja Oy) palveluksessa 1938–1939 ja Yhtyneet Kuvalehdet Oy:n palveluksessa 1940–1941. Sodan aikana hän oli työssä valtion tiedoituslaitoksessa 1941–1945 ja sodan jälkeen Kauppinen toimi kustannusliike Otavan kustannusvirkailijana 1946–1967. Hän oli yhteiskunnallsessa korkeakoulussa ja sittemmin Tampereen yliopistossa kirjallisuudenhistorian vt. professorina 1953–1957, sanomalehtiopin dosenttina 1954, sanomalehtiopin vt. professorina 1954–1955 ja 1959 sekä kotimaisen kirjallisuuden vt. professorina 1965–1967 ja professorina 1967. Kauppinen oli Aleksis Kiven seuran sihteeri ja johtokunnan jäsen 1943–1949, Pentti Haanpään seuran johtokunnan jäsen vuodesta 1956 ja valtion kirjallisuuslautakunnan jäsen 1957–1959. Kauppinen tutki erityisesti Aleksis Kiven ja Pentti Haanpään elämää ja tuotantoa. == Teoksia == * Nuoret runoilijat 1934, toimittanut Mika Waltari. WSOY 1934. Sisältää runoja seuraavilta kirjoittajilta: Helli Hannula, Kyllikki Huhtala, Aari Surakka, Helvi Hämäläinen, Arvo Laro, Heikki Jylhä, Martti Laine, Oiva Paloheimo, Eino Kauppinen, Unto Kupiainen, Yrjö Teppo. * "Seitsemän veljeksen" nurmijärveläistä todellisuustaustaa. Porvoo 1934 * Aleksis Kiven ajatuksia, koonnut Eino Kauppinen. Kustannus- ja kauppa oy, Helsinki 1946, 9. painos Otava 1984 * Pilvilaiva: Aleksis Kivi ajan kuvastimessa, toimittaneet Eino Kauppinen ym. Otava 1947 * Sanan mahti 1–4: Kansalliskirjallisuuden lukemisto, toimittaneet V. A. Haila, Eino Kauppinen. Otava 1948–1952 * Seitsemän veljeksen näyttämösovitus. 1948 * Eino Leino: Kirjokeppi: Valikoima runoja alkuperäiskokoelmien ulkopuolelta; toimittaneet ja selityksin varustaneet Aarre Peltonen ja Eino Kauppinen. Otava 1949 * Koto ja maailma. Tutkielma Aleksis Kiven vaiheilta. Otava 1951 * Aleksis Kiven mailla: Matkaajan opas. Aleksis Kiven seura 1952 * Kirjallinen Kuukausilehti: Vaiheet, sisällys, merkitys, väitöskirja. Helsinki 1952 * Eino Leinon kauneimmat runot: Valikoima, toimittajat Eino Kauppinen ja Sirkka Rapola. Otava 1954 * Taisteleva sanomalehti: Morgonbladetin (1872–1884) syntyminen ja asema lehdistössämme. Helsinki 1955 * L. Onervan kauneimmat runot: Valikoima, tekijän luvalla toimittaneet Eino Kauppinen ja Sirkka Rapola. Otava 1956 * Aino Kallaksen kauneimmat runot: Vvalikoima, toimittajat Eino Kauppinen ja Sirkka Rapola. Otava 1959 * Valikoima Yrjö Jylhän runoja ja käännöksiä, toimittanut Eino Kauppinen. Otava 1960 * Larin-Kyöstin kauneimmat runot: Valikoima, toimittajat Eino Kauppinen ja Sirkka Rapola. Otava 1961 * Kantelettaren kauneimmat runot: Valikoima, toimittajat Eino Kauppinen ja Sirkka Rapola. Otava 1963 * Pentti Haanpää 1: Nuori Pentti Haanpää 1905–1930. Otava 1966 * Runoilija ja arvostelija sekä muita tutkielmia Aleksis Kivestä. Otava 1966 * Suomalaisen kirjallisuuden historia. Uusittu 9. painos, kirjoittajat V. A. Haila, Kauko Heikkilä ja Eino Kauppinen. Otava 1964 * Keskikoulun peruslukemisto 1–4, toimituskunta: Eino Kauppinen, Eero Lemola ja Terttu Tupala; kuvitus Tupuna Vaissi. Otava 1967 * Pentti Haanpää: Maa- ja metsäkyliltä: Iltalehden alakertasarja 1927–28. Koonnut ja alkulauseella varustanut Eino Kauppinen. Otava 1968 * Aleksis Kiven syntymäkoti Nurmijärven Palojoella. Nurmijärven kunta 1970 * Pieni opas Aleksis Kiven muistojen maille. Nurmijärven kotiseutulautakunta 1984 == Lähteet == * * Eino Kauppinen SKS:n kirjailijamatrikkelissa (Arkistoitu versio) * Eino Kauppisen henkilötietoja == Aiheesta muualla == * Eino Kauppinen : Kivi ja Bellman. Pieni lisä Aleksis Kiven kirjastoon, Suomen Kuvalehti, 03.11.1934, nro 45, s. 14, Kansalliskirjaston digitaaliset aineistot Luokka:Suomalaiset kirjallisuustieteilijät Luokka:Tampereen yliopiston professorit Luokka:Vuonna 1910 syntyneet Luokka:Vuonna 2001 kuolleet Luokka:Suomalaiset professorit